Cum a reacționat Ilie Dumitrescu după Atletico Madrid-Inter 2-1 (3-2 d.p.): "Un meci extrem de interesant!"
Atletico Madrid a reușit calificarea în sferturile Champions League după victoria cu Inter (2-1, 3-2 după loviturile de departajare).
Ilie Dumitrescu a urmărit partida dintre cele două formații. Analistul TV a fost impresionat de fobalul oferit de ambele tabere.
"Un meci extrem de interesant!"
"Un meci extrem de interesant, cu ritm, cu intensitate, cu două echipe ocupate să atace și pozițional, și reactive.
Am văzut o reacție extraordinară de acoperire a zonelor. Mi-aduc aminte o ratare a lui Griezmann.
Apoi două zituații pentru Inter înainte să marcheze Depay. Cred că diferența a fost făcută de schimbări, de cei care au venit de pe bancă.
Correa, Depay și Riquelme au schimbat jocul. Au înscris la penalty, dar au adus și un plus în jocul echipei pe faza ofensivă", a spus Ilie Dumitrescu, pentru Digi Sport.